מושל טנסי

מושל טנסי (באנגלית: Governor of Tennessee) הוא המושל וראש הרשות המבצעת של מדינת טנסי שבארצות הברית. המושל הוא פקיד הציבור היחידי במדינה שנבחר בבחירות ישירות על ידי ציבור המצביעים.

מושל טנסי הנוכחי הוא הרפובליקני ביל לי, שהושבע לתפקידו ב-19 בינואר 2019.

דרישות התפקיד
בחוקת טנסי נקבע שעל המושל להיות לכל הפחות בן 30 בעת השבעתו ותושב טנסי במשך שבע השנים טרם בחירתו לתפקיד. המושל נבחר לכהונה של ארבע שנים ורשאי להיבחר ללא יותר משתי תקופות כהונה רצופות. המושל הוא פקיד הממשל היחידי שנבחר בבחירה ישירה על ידי כלל ציבור המצביעים, ורק בשתי מדינות נוספות קיים כלל זה, ניו ג'רזי והוואי.

תפקידים וסמכויות
בחוקת טנסי נקבע ש"הסמכות הביצועית העליונה של המדינה נמסרת בידי המושל". רוב ראשי מחלקות הממשל וכמה מחברי המועצות והוועדים ממונים על ידי המושל.

המושל הוא המפקד העליון של המשמר הלאומי של טנסי ושל המיליציה של המדינה, למעט כאשר הם נקראים לשירות פדרלי. המושל יושב בראש מועצת הנגידים של טנסי, שהיא מועצת הנאמנים של מערכת האוניברסיטאות המדינתית, והוא גם חבר במועצת המימון של המדינה, נציבות הבינוי, המועצה לשוויון, רשות הפיתוח המקומית של טנסי, רשות בתי הספר, ונציבות הפיתוח התעשייתי והחקלאי של טנסי.

החוקה מעניקה למושל את הסמכות להטיל וטו על חוקים שעברו באספה הכללית של טנסי, כולל סמכות לווטו חלקי על סעיפי הוצאה ספציפיים שכלולים בהצעות חוק שעברו בבית המחוקקים. בשני המקרים, ניתן לעקוף את הווטו על ידי הצבעה ברוב פשוט בשני בתי בית המחוקקים. במקרה בו מפעיל המושל את סמכות הווטו שלו לאחר שבית המחוקקים התפזר, הווטו עומד בתוקפו. בדרך כלל לא מקובל שהמושל מפעיל את סמכות הווטו שלו בשל הקלות היחסית של עקיפתו על ידי האספה הכללית.

בפרק 3, חלק 9 של חוקת טנסי ניתנת למושל הסמכות לכנס את האספה הכללית למושב מיוחד, כשנושאי הדיון מוגבלים למטרה שלשמה כונסה האספה.

מינויי שופטים
בטנסי, אחת הסמכויות המוקנות למושל היא מינוי שופטי המדינה, בבתי משפט מקומיים ובבתי משפט לערעורים. המועמדים נבדקים על ידי הוועדה למינוי שופטים טרם מינוים. לאחר תקופת כהונה ראשונית, נדרשים השופטים להתמודד בבחירות להמשך כהונתם.

מינוי חברי קבינט
הקבינט של מושל טנסי כולל שבעה בעלי תפקידי מפתח ו-23 מחלקות ממשל. בעלי תפקידי המפתח כוללים את המנהל הראשי, ראש הסגל, עוזר מיוחד, יועץ בכיר, מנהל תקשורת, מנהל מדיניות ועוזר למושל. מחלקות הממשל כוללות נציבים לחקלאות, סחר, מערכת הכליאה, טיפול בנכים, חינוך, סביבה, שירותים כלליים, בריאות, פיננסים, עבודה ועוד. רוב משרות מחלקות הממשל מאוישות על ידי המושל, אך כמה מהן כמו מזכיר המדינה, התובע הכללי, גזבר המדינה וסגן המושל, נבחרים בבחירות כלליות. מבקרי המדינה וראשי מחלקות הממשל נבחרים על ידי צוותים או נציבים עצמאיים מהתערבות המושל, והמקרים הבולטים מבין אלו בכל ארצות הברית הם ראשי מועצות החינוך, משאבי הסביבה, העבודה וההשכלה הגבוהה.

נאום מצב המדינה
בפרק 3, חלק 11 של חוקת טנסי נקבע שהמושל "מעת לעת ימסור לאספה הכללית מידע על מצב הממשלה, וימליץ לשיקול דעת חברי האספה צעדים שנחוצים על פי שיקול דעתו".

"נאום מצב המדינה" (State of the State address) נמסר בדרך כלל בחודש ינואר בתחילת מושב האספה הכללית, והוא משמש כדי להתוות את סדרי העדיפויות ואת סדר היום החקיקתי למושב הנפתח, במיוחד במקרה של כינון ממשל חדש. בנאום מצב המדינה האחרון של מושל לפני סיום כהונתו, משמש הנאום להאיר את הישגיו של המושל היוצא.

סדר הירושה
בטנסי לא נבחר למעשה סגן מושל. במקרה שמשרת המושל מתפנה בשל מוות, העברה מהתפקיד, או התפטרות, קובעת חוקת טנסי שיושב ראש הסנאט המדינתי הופך למושל. בשל העובדה שכלל זה הופך למעשה את יושב ראש הסנאט לסגן מושל, מכונה יושב הראש לעיתים קרובות בתואר סגן המושל, ותואר זה ניתן לו גם בחוק משנת 1951. לאחר יושב ראש הסנאט/סגן המושל בסדר הירושה ניצבים יושב ראש בית הנבחרים, מזכיר המדינה ומבקר המדינה.

במקרה בו מתפנה משרת המושל במהלך 18 החודשים הראשונים לכהונתו, נערכות בחירות מיוחדות לשארית תקופת הכהונה כדי לשמור על מתאם עם מועדי הבחירות הפדרליות בארצות הברית. במקרה בו מתפנה משרת המושל לאחר מועד זה, אותו אדם המושבע במקום המושל מכהן עד תום תקופת הכהונה המתוכננת. בשני המקרים, תקופת כהונה חלקית זו נספרת לעניין מגבלת שתי תקופות הכהונה של המושל.

היסטוריה
חוקת טנסי מגבילה את משך כהונת המושל. החוקה הראשונה, שכוננה ב-1796, קבעה משך כהונה של שנתיים, והגבילה את משך הכהונה הכולל ללא יותר משש שנים בכל תקופה של שמונה שנים. בתיקונים לחוקה שהתקבלו ב-1953 הוארכה כהונת המושל לארבע שנים ללא אפשרות ליותר מתקופת כהונה רצופה אחת. על פי התיקונים לחוקה שהתקבלו ב-1978 ותקפים כעת, המושל נבחר לכהונה של ארבע שנים עם אפשרות ללא יותר משתי תקופות כהונה רצופות.

50 אישים, כולם גברים, כיהנו עד כה כמושלי טנסי. שבעה מתוכם כיהנו ביותר מתקופת כהונה רצופה אחת. מניין זה לא כולל את ויליאם בלאונט, שכיהן כמושל הטריטוריה הדרום-מערבית, שהיוותה את שטחה של טנסי טרם קבלתה כמדינה באיחוד, וגם לא את רוברט קראדרס, שנבחר במהלך מלחמת האזרחים על ידי תומכי הקונפדרציה, ולמעשה לא הושבע לתפקידו, אם כי "הספר הכחול" של טנסי כולל אותם ברשימת המושלים. ברשימת המושלים כל מושל ממוספר פעם אחת בלבד, ללא קשר למספר תקופות הכהונה הבלתי רצופות בהן כיהן. ברשימה לא נכלל גם אדוארד איסט, שכיהן כמושל בפועל בין 4 במרץ 1865, מועד השבעתו לתפקיד סגן נשיא ארצות הברית של אנדרו ג'ונסון, שכיהן קודם לכן כמושל הצבאי של המדינה, לבין מועד השבעתו המתוכנן של המושל הנבחר ויליאם בראונלו ב-5 באפריל.

שניים ממושלי טנסי, ג'יימס פולק ואנדרו ג'ונסון, כיהנו לימים כנשיאי ארצות הברית.
רשימת מושלי טנסי
 מס' תמונה שם   תחילת כהונה סיום כהונהמפלגה בחירות יושב ראש הסנאט/סגן המושל 1 מרכז|100px ג'ון סווייר   30 במרץ 1796 23 בספטמבר 1801  1799 התפקיד לא היה קיים 2 מרכז|100px ארצ'יבלד רואן   23 בספטמבר 1801 23 בספטמבר 1803  1801 (1) מרכז|100px ג'ון סווייר   23 בספטמבר 1803 20 בספטמבר 1809  1803  1805  1807 3 מרכז|100px וילי בלאונט   20 בספטמבר 1809 27 בספטמבר 1815  1809  1811  1813 4 מרכז|100px ג'וזף מקמין   27 בספטמבר 1815 1 באוקטובר 1821  1815  1817  1819 5 מרכז|100px ויליאם קרול   1 באוקטובר 1821 1 באוקטובר 1827  1821  1823  1825 6 מרכז|100px סם יוסטון   1 באוקטובר 1827 16 באפריל 1829    1827 7 מרכז|100px ויליאם הול   16 באפריל 1829 1 באוקטובר 1829  (5) מרכז|100px ויליאם קרול   1 באוקטובר 1829 12 באוקטובר 1835  1829  1831  1833 8 מרכז|100px ניוטון קנון   12 באוקטובר 1835 14 באוקטובר 1839 המפלגה הוויגית 1835  1837 9 מרכז|100px ג'יימס פולק   14 באוקטובר 1839 15 באוקטובר 1841  1839 10 מרכז|100px ג'יימס ג'ונס   15 באוקטובר 1841 14 באוקטובר 1845 המפלגה הוויגית 1841  1843 11 מרכז|100px ארון בראון   14 באוקטובר 1845 17 באוקטובר 1847  1845 12 מרכז|100px ניל בראון   17 באוקטובר 1847 16 באוקטובר 1849 המפלגה הוויגית 1847 13 מרכז|100px ויליאם טרוסדייל   16 באוקטובר 1849 16 באוקטובר 1851  1849 14 מרכז|100px ויליאם קמפבל   16 באוקטובר 1851 17 באוקטובר 1853 המפלגה הוויגית 1851 15 מרכז|100px אנדרו ג'ונסון   17 באוקטובר 1853 3 בנובמבר 1857  1853  1855 16 מרכז|100px אישם גרין האריס   3 בנובמבר 1857 12 במרץ 1862  1857  1859  1861 (15) מרכז|100px אנדרו ג'ונסון   12 במרץ 1862 4 במרץ 1865    מרכז|100px אדוארד איסט   4 במרץ 1865 5 באפריל 1865  17 מרכז|100px ויליאם בראונלו   5 באפריל 1865 25 בפברואר 1869    1865  1867 18 מרכז|100px דווייט קלינטון סנטר   25 בפברואר 1869 10 באוקטובר 1871  1869 19 מרכז|100px ג'ון בראון   10 באוקטובר 1871 18 בינואר 1875  1871  1873 20 מרכז|100px ג'יימס פורטר   18 בינואר 1875 16 בפברואר 1879  1874  1876 21 מרכז|100px אלברט מרקס   16 בפברואר 1879 17 בפברואר 1881  1878 22 מרכז|100px אלווין הוקינס   17 בפברואר 1881 15 בינואר 1883  1880 23 מרכז|100px ויליאם בייט   15 בינואר 1883 17 בינואר 1887  1882  1884 24 מרכז|100px רוברט לאב טיילור   17 בינואר 1887 19 בינואר 1891  1886  1888 25 מרכז|100px ג'ון ביוקנן   19 בינואר 1891 16 בינואר 1893  1890 26 מרכז|100px פיטר טרני   16 בינואר 1893 21 בינואר 1897  1892  1894 (24) מרכז|100px רוברט לאב טיילור   21 בינואר 1897 16 בינואר 1899  1896 27 מרכז|100px בנטון מקמילין   16 בינואר 1899 19 בינואר 1903  1898  1900 28 מרכז|100px ג'יימס פרייז'ר   19 בינואר 1903 21 במרץ 1905    1902  1904 29 מרכז|100px ג'ון קוקס   21 במרץ 1905 17 בינואר 1907  30 מרכז|100px מלקולם פטרסון   17 בינואר 1907 26 בינואר 1911  1906  1908 31 מרכז|100px בן הופר   26 בינואר 1911 17 בינואר 1915  1910  1912 32 מרכז|100px תומאס קלארק ריי   17 בינואר 1915 15 בינואר 1919  1914  1916 33 מרכז|100px אלברט רוברטס   15 בינואר 1919 15 בינואר 1921  1918 34 מרכז|100px אלפרד טיילור   15 בינואר 1921 16 בינואר 1923  1920 35 מרכז|100px אוסטין פיי   16 בינואר 1923 2 באוקטובר 1927    1922  1924  1926 36 מרכז|100px הנרי הוליס הורטון   2 באוקטובר 1927 17 בינואר 1933  1928  1930 37 מרכז|100px היל מקאליסטר   17 בינואר 1933 15 בינואר 1937  1932  1934 38 מרכז|100px גורדון בראונינג   15 בינואר 1937 16 בינואר 1939  1936 39 מרכז|100px פרנטיס קופר   16 בינואר 1939 16 בינואר 1945  1938  1940  1942 40 מרכז|100px ג'ים נאנס מקורד   16 בינואר 1945 16 בינואר 1949  1944  1946 (38) מרכז|100px גורדון בראונינג   16 בינואר 1949 15 בינואר 1953  1948  1950 וולטר היינס 41 מרכז|100px פרנק קלמנט   15 בינואר 1953 19 בינואר 1959  1952  1954 ג'ארד מדקס 42 מרכז|100px ביופורד אלינגטון   19 בינואר 1959 15 בינואר 1963  1958 ויליאם ביירד (41) מרכז|100px פרנק קלמנט   15 בינואר 1963 16 בינואר 1967  1962 ג'יימס ל. בומר הבן  ג'ארד מדקס (42) מרכז|100px ביופורד אלינגטון   16 בינואר 1967 16 בינואר 1971  1966 פרנק גורל 43 מרכז|100px וינפילד דאן   16 בינואר 1971 18 בינואר 1975  1970 ג'ון שלטון ויילדר  44 מרכז|100px ריי בלנטון   18 בינואר 1975 17 בינואר 1979  1974 ג'ון שלטון ויילדר 45 מרכז|100px למאר אלכסנדר   20 בינואר 1979 17 בינואר 1987  1978  1982 ג'ון שלטון ויילדר  46 מרכז|100px נד מקוורטר   17 בינואר 1987 21 בינואר 1995  1986  1990 ג'ון שלטון ויילדר 47 מרכז|100px דון סנדקוויסט   21 בינואר 1995 18 בינואר 2003  1994  1998 ג'ון שלטון ויילדר  48 מרכז|100px פיל ברדסן   18 בינואר 2003 15 בינואר 2011  2002  2006 ג'ון שלטון ויילדר  רון רמזי 49 מרכז|100px ביל האזלם   15 בינואר 2011 19 בינואר 2019  2010  2014 רון רמזי  רנדי מקנלי 50 מרכז|100px ביל לי   19 בינואר 2019 מכהן  2018  2022 רנדי מקנלי

קישורים חיצוניים


 חוקת טנסי 

ביאורים

הערות שוליים

*